Remont võttis täna ootamatult üles enneolematud tuurid. Korraga tulid kohale köögimööbli paigaldajad ja elektrik. Askeldasid vaikselt omaette nohisedes ja nüüd on mul:  köögis mööbli raamistik  tööpind  pliit paigas    vannitoas soe vesi  põrandaküte ühendatud    EI ole: köögis vett, kraanikaussi ega segistit  WC-d  vannitoa põrandat plaaditud  vannitoa põrandakütet sisse lülitatud  õhupuhastit, köögimööbli sahtleid ega uksi.    Lisaks saabus täna meil, kust selgus, et minu austraalia tütar jõuab tagasi ja kolib minu juurde pühapäeva õhtul. Palju õnne!    Praegu murran pead, kuhu siin käiguruumiks ahenenud korteris oleks võimalik tekitada  nii palju vaba pinda, et kohvri maha saaks panna. Kohvri lahtipakkimine oleks ilmselt mission impossible.    No küll me midagi välja mõtleme:)